กฎกระทรวงกฎกระทรวงฉบับที่ ๒ (พ.ศ. ๒๕๓๔)ออกตามความในพระราชบัญญัติควบคุมยุทธภัณฑ์พ.ศ. ๒๕๓๐[๑] อาศัยอำนาจตามความในมาตรา ๕ มาตรา ๑๕ วรรคสาม มาตรา ๒๖วรรคสอง และมาตรา ๒๘ วรรคสอง แห่งพระราชบัญญัติควบคุมยุทธภัณฑ์ พ.ศ. ๒๕๓๐รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ ๑ผู้ใดประสงค์จะขออนุญาตสั่งเข้ามา นำเข้ามา ผลิต หรือมีซึ่งยุทธภัณฑ์ ให้ยื่นคำขอพร้อมด้วยเอกสารหลักฐานตามที่ระบุไว้ในแบบย.ภ. ๑ ท้ายกฎกระทรวงนี้ ต่อปลัดกระทรวงกลาโหมข้อ ๒ใบอนุญาตสั่งเข้ามาซึ่งยุทธภัณฑ์ ให้ใช้แบบ ย.ภ. ๒ ท้ายกฎกระทรวงนี้ข้อ ๓ใบอนุญาตนำเข้ามาซึ่งยุทธภัณฑ์ ให้ใช้แบบ ย.ภ. ๓ ท้ายกฎกระทรวงนี้ข้อ ๔ใบอนุญาตผลิตซึ่งยุทธภัณฑ์ ให้ใช้แบบ ย.ภ. ๔ ท้ายกฎกระทรวงนี้ข้อ ๕ใบอนุญาตมีซึ่งยุทธภัณฑ์ ให้ใช้แบบ ย.ภ. ๕ ท้ายกฎกระทรวงนี้ข้อ ๖ ผู้รับใบอนุญาตสั่งเข้ามานำเข้ามา ผลิต หรือมีซึ่งยุทธภัณฑ์ ผู้ใดประสงค์จะขอต่ออายุใบอนุญาต ให้ยื่นคำขอพร้อมด้วยเอกสารหลักฐานตามที่ระบุไว้ในแบบย.ภ. ๖ ท้ายกฎกระทรวงนี้ ต่อปลัดกระทรวงกลาโหม ก่อนใบอนุญาตสิ้นอายุ[๒]การอนุญาตให้ต่ออายุใบอนุญาตตามวรรคหนึ่งให้ออกใบอนุญาตตามแบบ ย.ภ. ๒ แบบ ย.ภ. ๓ แบบ ย.ภ. ๔ หรือแบบ ย.ภ. ๕ แล้วแต่กรณีให้ใหม่โดยมีข้อความว่า ฉบับต่ออายุ กำกับไว้ที่กึ่งกลางด้านบนข้อ ๗ผู้รับใบอนุญาตสั่งเข้ามา นำเข้ามา ผลิต หรือมีซึ่งยุทธภัณฑ์ ผู้ใดประสงค์จะขอรับใบแทนใบอนุญาตให้ยื่นคำขอพร้อมด้วยเอกสารหลักฐานตามที่ระบุไว้ในแบบ ย.ภ. ๗ ท้ายกฎกระทรวงนี้ต่อปลัดกระทรวงกลาโหมการออกใบแทนใบอนุญาตตามวรรคหนึ่ง ให้ออกใบอนุญาตตามแบบ ย.ภ.๒ แบบ ย.ภ. ๓ แบบ ย.ภ. ๔ หรือแบบ ย.ภ. ๕ แล้วแต่กรณี โดยมีข้อความว่า ใบแทนด้วยหมึกสีแดงกำกับไว้ที่กึ่งกลางด้านบนให้ไว้ ณ วันที่ ๑๒ ธันวาคม พ.ศ. ๒๕๓๔พลเรือเอก ประพัฒน์ กฤษณจันทร์รัฐมนตรีว่าการกระทรวงกลาโหม[เอกสารแนบท้าย]๑.คำขอรับใบอนุญาตสั่งเข้ามา นำเข้ามา ผลิตหรือมีซึ่งยุทธภัณฑ์ (แบบ ย.ภ. ๑)๒.ใบอนุญาตสั่งเข้ามาซึ่งยุทธภัณฑ์ (แบบ ย.ภ. ๒)๓.ใบอนุญาตนำเข้ามาซึ่งยุทธภัณฑ์ (แบบ ย.ภ. ๓)๔.ใบอนุญาตผลิตซึ่งยุทธภัณฑ์ (แบบ ย.ภ. ๔)๕.ใบอนุญาตมีซึ่งยุทธภัณฑ์ (แบบ ย.ภ. ๕)๖.คำขอต่ออายุใบอนุญาตสั่งเข้ามา นำเข้ามา ผลิตหรือมีซึ่งยุทธภัณฑ์ (แบบ ย.ภ. ๖)๗.คำขอรับใบแทนใบอนุญาตสั่งเข้ามา นำเข้ามา ผลิตหรือมีซึ่งยุทธภัณฑ์ (แบบ ย.ภ. ๗)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือโดยที่สมควรกำหนดหลักเกณฑ์ วิธีการและเงื่อนไขการขออนุญาตและการอนุญาตการขอต่ออายุใบอนุญาตและการอนุญาต และการขอรับใบแทนใบอนุญาตและการออกใบแทนใบอนุญาตสั่งเข้ามานำเข้ามา ผลิต หรือมีซึ่งยุทธภัณฑ์ และโดยที่มาตรา ๑๕ วรรคสามมาตรา ๒๖ วรรคสอง และมาตรา ๒๘ วรรคสอง แห่งพระราชบัญญัติควบคุมยุทธภัณฑ์ พ.ศ. ๒๕๓๐บัญญัติให้การขออนุญาตและการอนุญาต การขอต่ออายุใบอนุญาตและการอนุญาตและการขอรับใบแทนใบอนุญาตและการออกใบแทนใบอนุญาตในเรื่องดังกล่าว เป็นไปตามหลักเกณฑ์วิธีการและเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้กฎกระทรวง ฉบับที่ ๕ (พ.ศ. ๒๕๔๖) ออกตามความในพระราชบัญญัติควบคุมยุทธภัณฑ์ พ.ศ.๒๕๓๐[๓]หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องด้วยกฎกระทรวง ฉบับที่๒ (พ.ศ. ๒๕๓๔) ออกตามความในพระราชบัญญัติควบคุมยุทธภัณฑ์ พ.ศ. ๒๕๓๐ กำหนดให้ผู้ประสงค์จะต่ออายุใบอนุญาตสั่งเข้ามานำเข้ามา ผลิต หรือมีซึ่งยุทธภัณฑ์ ต้องยื่นคำขอต่อปลัดกระทรวงกลาโหมก่อนใบอนุญาตสิ้นอายุไม่น้อยกว่าสามสิบวันทำให้เกิดความไม่คล่องตัวในการปฏิบัติและไม่สอดคล้องกับเจตนารมณ์ของหน่วยงานของรัฐในการให้บริการประชาชนสมควรปรับปรุงระยะเวลาการยื่นคำขอต่ออายุใบอนุญาตดังกล่าวเพื่อส่งเสริมการพัฒนาเศรษฐกิจและสังคม จึงจำเป็นต้องออกกฎกระทรวงนี้ปณตภร/ผู้จัดทำ๒๑ กุมภาพันธ์ ๒๕๕๕[๑] ราชกิจจานุเบกษา เล่ม๑๐๙/ตอนที่ ๒/หน้า ๓/๙ มกราคม ๒๕๓๕[๒] ข้อ ๖ วรรคหนึ่งแก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๔๖) ออกตามความในพระราชบัญญัติควบคุมยุทธภัณฑ์พ.ศ. ๒๕๓๐[๓] ราชกิจจานุเบกษา เล่ม๑๒๐/ตอนที่ ๑๒๐ ก/หน้า ๑/๙ ธันวาคม ๒๕๔๖